MODIFICACIÓN DO DECRETO DA ALCALDÍA POLO QUE SE DELEGARON DETERMINADAS COMPETENCIAS EN MATERIA DE PERSOAL A FAVOR DO DIRECTOR XERAL DE RECURSOS HUMANOS
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 04/03/2021)

O 23.02.2021 o Alcalde ditou o seguinte Decreto: “Con data 05/02/2021 ditouse decreto de modificación do decreto do alcalde fixando as áreas de goberno, concelleiros responsables das distintas áreas e delegacións especiais de data 15/06/2019 no senso de delegar no Director Xeral de Recursos Humanos determinadas competencias en materia de persoal. No devandito Decreto delegáronse no director xeral de Recursos Humanos, Artura Leopoldo Fernandez de la Puente, as competencias de seguimento e control do cumprimento dos dereitos e deberes do persoal ao servizo do concello e as de decisións, propostas e trámites en materia de persoal que sexan competencia da Alcaldía. Non obstante, exceptuáronse desta delegación un conxunto de competencias en materia de persoal recollidas expresamente no propio Decreto de data 05/08/2021, competencias cuxa delegación se mantén na concelleira delegada do Servizo de Persoal e Cultura, María del Carmen Fouces Díaz ao abeiro do Decreto de data 15/06/2019. Porén, esta alcaldía estima conveniente engadir a seguinte competencia na referida listaxe de competencias en materia de persoal que se manteñen na delegación efectuada a favor da concelleira delegada do Servizo de Persoal e Cultura, María del Carmen Fouces Díaz mediante o Decreto da alcaldía de data 15/06/2019: — Proposta e aprobación de circulares e instrucións en materia de Persoal. En consecuencia co anterior, esta alcaldía, no exercicio das súas competencias e con base aos artigo 124 da Lei 7/1985, reg uladora de bases de réxime local, artigo 613 da Lei 5/1997, de administración local de Galicia, artigos 43 a 45 e 114 a 118 do Regulamento de organización, funcionamento e réxime xurídico de Entidades Locais, así como os artigos 8 e ss e 26 e ss do Regulamento orgánico do goberno e da administración do Concello de Pontevedra relativos ao réxime xurídico das delegacións, fixación das áreas de goberno, concelleiros de goberno e delegados, Primeiro.- Exceptuar das competencias delegadas no director xeral de recursos humanos mediante o decreto desta alcaldía de data 05/02/2021 a competencia de proposta e aprobación de circulares e instrucións en materia de Persoal, a cal se mantén delegada na concelleira delegada do Servizo de Persoal e Cultura, María del Carmen Fouces Díaz, xunto con aquelas expresamente exceptuadas no propio decreto do 05/02/2021. Segundo.- A delegación na concelleira delegada do Servizo de Persoal e Cultura, María del Carmen Fouces Díaz, sinalada no apartado anterior rexerase polas condicións establecidas no decreto do alcalde de 15/06/2019 fixando as áreas de goberno, concelleiros responsables das distintas áreas e delegacións especiais Terceiro.- Notifíquese a presente resolución, persoalmente, ao Director Xeral interesado, a concelleira delegada do Servizo de Persoal e Cultura, déase conta da mesma ó Pleno da Corporación na primeira sesión que celebre, e publíquese no Boletín Oficial da Provincia, todo elo sen prexuízo da súa efectividade dende a súa aceptación.” O que se fai público para xeral coñecemento. Pontevedra, á data da súa sinatura,